title: Säännöt yleisön oikeudesta tutustua euroopan parlamentin asiakirjoihin – Puhemiehistön päätös 28. marraskuuta 2001

text:
               22.7.2011

               FI

               Euroopan unionin virallinen lehti

               C 216/19

         SÄÄNNÖT YLEISÖN OIKEUDESTA TUTUSTUA EUROOPAN PARLAMENTIN ASIAKIRJOIHIN
   Puhemiehistön päätös 28. marraskuuta 2001 (1)
       (2)
       (3)
       (4)

   2011/C 216/07
   PUHEMIEHISTÖ, joka
   ottaa huomioon Euroopan unionin toiminnasta tehdyn sopimuksen 15 artiklan 3 kohdan,
   ottaa huomioon 30. toukokuuta 2001 annetun Euroopan parlamentin ja neuvoston asetuksen (EY) N:o 1049/2001 Euroopan parlamentin, neuvoston ja komission asiakirjojen saamisesta yleisön tutustuttavaksi ja erityisesti sen 11, 12 ja 18 artiklan,
   ottaa huomioon työjärjestyksen 23 artiklan 2 ja 12 kohdan, 103 artiklan 1 kohdan ja 104 artiklan,
   ottaa huomioon, että yleisön oikeutta tutustua asiakirjoihin koskevat perusperiaatteet vahvistettiin 30. toukokuuta 2001 annetussa Euroopan parlamentin ja neuvoston asetuksessa (EY) N:o 1049/2001 Euroopan unionin toiminnasta tehdyn sopimuksen 15 artiklan 3 kohdan mukaisesti,
   ottaa huomioon, että Euroopan parlamentti mukautti EY:n perustamissopimuksen entisen 255 artiklan 3 kohdan ja asetuksen (EY) N:o 1049/2001 18 artiklan 1 kohdan mukaisesti työjärjestystään 13. marraskuuta 2001 tekemällään päätöksellä,
   ottaa huomioon, että työjärjestyksen 104 artiklan 2, 3 ja 4 kohdan mukaan Euroopan parlamentti antaa puhemiehistön tehtäväksi laatia säännöt asiakirjarekisterin perustamisesta, vahvistaa säännöt asiakirjojen saatavuuteen liittyvistä järjestelyistä ja päättää asiakirjoihin tutustumista koskevien hakemusten käsittelystä vastuussa olevat elimet,
   katsoo, että asiakirjojen lähettämistä koskevaan maksujärjestelmään liittyvät toimenpiteet on mukautettava asetuksen (EY) N:o 1049/2001 10 artiklan säännöksiin, jotta voidaan täsmentää pitkien asiakirjojen lähettämisestä asiakirjaa pyytäneelle aiheutuvat lisäkustannukset,
   katsoo tarkoituksenmukaiseksi koota Euroopan parlamentin asiakirjarekisterin toimintaa koskevat toimenpiteet yhteen päätökseen, jotta edistetään avoimuutta kansalaisten kannalta,
   ottaa huomioon, että asetuksen (EY) N:o 1049/2001 mukaan ei ole mahdollista ottaa huomioon hakemuksen esittäjän ominaisuuksia ja että tämän asetuksen nojalla tehdyt päätökset luovat ”erga omnes” -tilanteen. Parlamentin jäsenillä ja toimielinten henkilöstöllä on kuitenkin etuoikeus tutustua asiakirjoihin, ja tästä etuoikeudesta määrätään parlamentin työjärjestyksessä ja virkamiehiin sovellettavissa henkilöstösäännöissä ja säädetään varainhoitoasetuksessa ja asetuksessa (EY) N:o 45/2001, joten heihin ei tarvitse soveltaa asetusta (EY) N:o 1049/2001,
   ottaa huomioon, että asetuksessa (EY) N:o 1049/2001 ja tässä päätöksessä ei säädetä asiakirjojen saatavuudesta ja niiden toimittamisesta toimielimeltä toiselle, sillä niistä määrätään toimielinten välisissä sopimuksissa,
   ottaa huomioon, että asetuksessa (EY) N:o 1049/2001 viitataan nykyisiin asiakirjoihin tutustumiseen ja että tiedonsaantipyyntöjä on käsiteltävä muiden säännösten perusteella,
   ottaa huomioon, että puhemiehistö hyväksyi 8. maaliskuuta 2010 tekemällään päätöksellä uuden luettelon Euroopan parlamentin asiakirjatyypeistä, jotka ovat suoraan saatavilla,
   katsoo, että olisi tehtävä teknisiä muutoksia sillä perusteella, mitä kokemuksia on saatu viime vuosina toimielimessä ja parlamentin internetsivuston kehittämisen yhteydessä,
   ON PÄÄTTÄNYT SEURAAVAA:
   I   OSASTO

      SÄHKÖINEN ASIAKIRJAREKISTERI

   1 artikla
   Perustaminen
   1.   Perustetaan sähköinen asiakirjarekisteri Euroopan parlamentin asiakirjoja varten.
   2.   Kyseinen rekisteri sisältää viittaukset toimielimen laatimiin tai vastaanottamiin asiakirjoihin (jollei seuraavasta kohdasta muuta johdu) asetuksen (EY) N:o 1049/2001 (5) soveltamispäivästä alkaen.
   3.   Asetuksen (EY) N:o 1049/2001 10 artiklan 2 kohdan nojalla sähköiseen asiakirjarekisteriin ei ole tarvetta kirjata Euroopan parlamentin muilta toimielimiltä saamia asiakirjoja, jotka jo ovat helposti saatavilla kyseisen toimielimen sähköisestä rekisteristä. Parlamentin sähköisessä asiakirjarekisterissä on linkki asiakirjan laatineen toimielimen rekisteriin.
   4.   Nämä viittaukset ovat asiakirjan tunnistetiedot, joihin sisältyvät asetuksen (EY) N:o 1049/2001 11 artiklan 2 kohdassa vaadittujen tietojen lisäksi mahdollisuuksien mukaan tiedot kunkin asiakirjan laatijasta, saatavilla olevista kielistä sekä asiakirjan asemasta, tyypistä ja tallennuspaikasta.
   2 artikla
   Tavoitteet
   Sähköisen asiakirjarekisterin on mahdollistettava

               —

               asiakirjojen tunnistaminen yhtenäisen viittausjärjestelmän avulla,

               —

               asiakirjojen ja etenkin lainsäädäntöasiakirjojen suora saatavuus,

               —

               tieto siitä, että asiakirjat eivät ole suoraan saatavilla sähköisessä muodossa asetuksen (EY) N:o 1049/2001 4 ja 9 artiklan nojalla.

         3 artikla
   Toiminta
   Avoimuudesta, yleisön oikeudesta tutustua asiakirjoihin ja suhteista eturyhmien edustajiin vastaava yksikkö (jäljempänä asiasta vastaava yksikkö) on vastuussa

               —

               Euroopan parlamentin laatimien tai vastaanottamien asiakirjojen sähköiseen asiakirjarekisteriin kirjaamisen valvonnasta,

               —

               kirjallisten tai sähköisten hakemusten vastaanottamisesta ja käsittelystä viidentoista työpäivän määräajassa, jota voidaan pidentää,

               —

               vastaanottoilmoituksen lähettämisestä,

               —

               hakijoiden avustamisesta hakemuksen täsmentämisessä ja neuvotteluista hakijan kanssa, kun kyse on erittäin pitkiä tai monimutkaisia asiakirjoja koskevista pyynnöistä,

               —

               sen helpottamisesta, että hakijat pääsevät tutustumaan jo julkaistuihin asiakirjoihin,

               —

               vastaamisen koordinoinnista asiakirjan laatineen yksikön, asiakirjaa hallussaan pitävän yksikön tai henkilön kanssa, kun hakemuksessa pyydettyä asiakirjaa ei ole rekisterissä tai kun pyydettyyn asiakirjaan liittyy asetuksen (EY) N:o 1049/2001 4 ja 9 artiklassa tarkoitettuja rajoituksia,

               —

               kolmansien osapuolten kuulemisesta asetuksen (EY) N:o 1049/2001 4 artiklan 4 kohdan nojalla.

         4 artikla
   Asiakirjojen kirjaaminen sähköiseen asiakirjarekisteriin
   1.   Viittaukset asiakirjoihin on kirjattu sähköiseen asiakirjarekisteriin pääsihteerin hyväksymien ohjeiden mukaisesti, joissa taataan asiakirjojen mahdollisimman suuri jäljitettävyys. Sähköisen asiakirjarekisterin kattavuutta laajennetaan vähitellen. Sitä koskevat tiedot ilmoitetaan rekisterin etusivulla Europarl-sivustolla.
   2.   Euroopan parlamentin asiakirjat, sellaisina kuin ne on määritelty työjärjestyksen 104 artiklan 2 kohdassa, kirjaa sähköiseen asiakirjarekisteriin asiakirjan laatinut elin tai yksikkö.
   3.   Lainsäädäntömenettelyn tai Euroopan parlamentin toiminnan yhteydessä laaditut asiakirjat kirjataan sähköiseen asiakirjarekisteriin heti, kun ne on jätetty käsiteltäväksi tai julkistettu.
   4.   Euroopan parlamentin pääsihteeristön hallinnollisten yksiköiden vastuulle kuuluvat muut asiakirjat kirjataan sähköiseen asiakirjarekisteriin mahdollisuuksien mukaan pääsihteerin ohjeiden mukaisesti.
   5.   Viittaukset asetuksen (EY) N:o 1049/2001 3 artiklassa tarkoitetuilta kolmansilta osapuolilta saatuihin asiakirjoihin kirjaa sähköiseen asiakirjarekisteriin asiakirjat vastaanottava yksikkö.
   5 artikla
   Suoraan tutustuttavissa olevat asiakirjat
   1.   Kaikkien Euroopan parlamentin lainsäädäntömenettelyn yhteydessä laatimien ja vastaanottamien asiakirjojen on oltava suoraan kansalaisten tutustuttavissa sähköisessä muodossa, sanotun kuitenkaan rajoittamatta asetuksen (EY) N:o 1049/2001 4 ja 9 artiklassa vahvistettujen rajoitusten soveltamista.
   2.   Euroopan parlamentti asettaa kaikki asetuksen (EY) N:o 1049/2001 12 artiklan 2 kohdassa tarkoitetut lainsäädäntöasiakirjat suoraan saataville sähköisen asiakirjarekisterin tai Europarl-sivuston kautta.
   3.   Asiakirjatyypit, jotka ovat saatavilla suoraan, mainitaan luettelossa, jonka puhemiehistö hyväksyy ja joka julkaistaan Europarl-sivustolla. Luettelo ei rajoita siihen kuulumattomien asiakirjatyyppien saatavuutta, sillä niitä voidaan toimittaa kirjallisesta hakemuksesta.
   6 artikla
   Hakemuksen perusteella tutustuttavissa olevat asiakirjat
   1.   Euroopan parlamentin laatimat ja vastaanottamat lainsäädäntömenettelyyn kuulumattomat asiakirjat ovat mahdollisuuksien mukaan suoraan yleisön saatavilla sähköisen asiakirjarekisterin kautta, sanotun kuitenkaan rajoittamatta asetuksen (EY) N:o 1049/2001 4 ja 9 artiklassa vahvistettujen rajoitusten soveltamista.
   2.   Jos asiakirjan kirjaaminen sähköiseen asiakirjarekisteriin ei mahdollista koko tekstin suoraa saatavuutta joko siitä syystä, että asiakirja ei ole saatavilla sähköisessä muodossa, tai siitä syystä, että sovelletaan asetuksen (EY) N:o 1049/2001 4 ja 9 artiklassa vahvistettuja poikkeuksia, hakija voi pyytää asiakirjaa kirjallisesti tai käyttämällä sähköisen asiakirjarekisterin sivuilla Europarl-sivustolla olevaa sähköistä lomaketta.
   3.   Ne asiakirjat, jotka Euroopan parlamentti on laatinut tai vastaanottanut ennen asetuksen (EY) N:o 1049/2001 voimaantuloa ja jotka eivät tästä syystä ole saatavilla sähköisessä asiakirjarekisterissä, ovat saatavilla kirjallisesta hakemuksesta, jollei edellä mainitun asetuksen 4 ja 9 artiklassa vahvistetuista rajoituksista muuta johdu.
   4.   Parlamentti tarjoaa kansalaisille online-käyttäjätuen asiakirjojen saantia koskevien hakemusten laatimismenettelyistä.
   II   OSASTO

      ALKUPERÄINEN HAKEMUS

   7 artikla
   Näiden sääntöjen piiriin kuuluvat hakemukset
   Näitä sääntöjä sovelletaan kaikkiin niihin hakemuksiin saada tutustua Euroopan parlamentin asiakirjoihin, jotka on esitetty käyttäen sähköisen asiakirjarekisterin internetsivuilla olevaa lomaketta tai viittaamalla nimenomaisesti asiakirjoihin tutustumista koskevaan oikeuteen, sellaisena kuin se on määritelty asetuksessa (EY) N:o 1049/2001. Näitä sääntöjä ei kuitenkaan sovelleta hakemuksiin, jotka perustuvat sellaiseen erityiseen oikeuteen saada tutustua asiakirjoihin, josta määrätään parlamentin työjärjestyksessä ja virkamiehiin sovellettavissa henkilöstösäännöissä ja säädetään varainhoitoasetuksessa ja asetuksessa (EY) N:o 45/2001 yksilöiden suojelusta henkilötietojen käsittelyssä.
   8 artikla
   Hakemuksen esittäminen
   1.   Euroopan parlamentin asiakirjoihin tutustumista koskeva hakemus voidaan esittää kirjallisesti, faksilla tai sähköisessä muodossa jollakin Euroopan unionin toiminnasta tehdyn sopimuksen 342 artiklassa tarkoitetuista kielistä.
   2.   Sähköisessä muodossa olevat hakemukset esitetään käyttäen mahdollisuuksien mukaan valmista sähköistä lomaketta, joka on sähköisen asiakirjarekisterin internetsivuilla ja online-käyttäjätukea, joka on luotu hakemuksen esittämisen helpottamiseksi
   3.   Hakemuksen on oltava riittävän täsmällinen ja sisällettävä erityisesti tiedot, joiden perusteella asiakirja tai asiakirjat ovat tunnistettavissa, sekä hakijan nimi ja osoite.
   4.   Jos hakemus ei ole riittävän täsmällinen, toimielin pyytää hakijaa täsmentämään hakemustaan ja avustaa hakijaa tässä asetuksen (EY) N:o 1049/2001 6 artiklan 2 kohdan nojalla.
   9 artikla
   Alkuperäisen hakemuksen käsittely
   1.   Euroopan parlamentin hallussa oleviin asiakirjoihin tutustumista koskevat hakemukset toimitetaan samana päivänä, jona ne on kirjattu saapuneiksi, asiasta vastaavaan yksikköön, joka antaa vastaanottoilmoituksen, laatii vastauksen ja toimittaa asiakirjan asetetussa määräajassa.
   2.   Kun hakemus koskee Euroopan parlamentin laatimaa asiakirjaa, johon sovelletaan jotakin asetuksen (EY) N:o 1049/2001 4 artiklassa tarkoitettua poikkeusta, tai kun pyydetty asiakirja on tunnistettava ja jäljitettävä, asiasta vastaava yksikkö toimittaa hakemuksen asiakirjan laatineelle yksikölle tai elimelle, joka ehdottaa jatkotoimia viiden työpäivän kuluessa.
   10 artikla
   Kolmansien osapuolien kuuleminen
   1.   Kun hakemus koskee kolmansien osapuolten asiakirjoja, asiasta vastaava yksikkö tarvittaessa yhdessä sen yksikön kanssa, jonka hallussa pyydetyt asiakirjat ovat, tarkistaa, voidaanko jotakin asetuksen (EY) N:o 1049/2001 4 tai 9 artiklassa säädettyä poikkeusta soveltaa.
   2.   Jos tarkistamisessa käy ilmi, että pyydettyjä asiakirjoja ei voida antaa tutustuttavaksi asetuksen (EY) N:o 1049/2001 4 artiklassa säädetyn poikkeuksen nojalla, kielteinen vastaus toimitetaan hakemuksen esittäjälle kuulematta asiakirjan laatinutta kolmatta osapuolta.
   3.   Asiasta vastaava yksikkö antaa hakemukseen myönteisen vastauksen kuulematta asiankirjan laatinutta kolmatta osapuolta, kun

               —

               pyydetyn asiakirjan laatija on jo julkistanut sen asetuksen (EY) N:o 1049/2001 säännösten tai muiden vastaavien säännösten nojalla;

               —

               asiakirjan sisällön julkistaminen kokonaisuudessaan tai osittain ei selvästikään vahingoita asetuksen (EY) N:o 1049/2001 4 ja 9 artiklassa tarkoitettuja etuja.

         4.   Muissa tapauksissa kolmansia osapuolia kuullaan ja heille annetaan viiden työpäivän kuluessa mahdollisuus ilmoittaa sitä koskevasta päätöksestään, sovelletaanko asetuksen (EY) N:o 1049/2001 4 tai 9 artiklassa tarkoitettuja poikkeuksia.
   5.   Jos vastausta ei saada vahvistetun määräajan kuluessa tai jos kolmatta osapuolta ei löydetä tai tunnisteta, Euroopan parlamentti tekee päätöksensä asetuksen (EY) N:o 1049/2001 4 artiklan poikkeusjärjestelyjen mukaisesti ottaen huomioon kolmannen osapuolen oikeutetut edut niiden tietojen perusteella, jotka sillä on käytössään.
   11 artikla
   Vastauksen antamisen määräaika
   1.   Jos asiakirjoihin tutustumista koskeva hakemus hyväksytään, asiasta vastaava yksikkö toimittaa pyydetyt asiakirjat viidentoista työpäivän kuluessa hakemuksen kirjaamisesta.
   2.   Jos Euroopan parlamentti ei voi antaa pyydettyjä asiakirjoja tutustuttavaksi, se ilmoittaa hakijalle kirjallisesti, mistä syystä hakemus on hylätty kokonaan tai osittain, sekä oikeudesta esittää uudistettu hakemus.
   3.   Tällaisessa tapauksessa hakija voi viidentoista työpäivän kuluessa siitä, kun on vastaanottanut toimielimen vastauksen, esittää uudistetun hakemuksen.
   4.   Poikkeuksellisesti, esimerkiksi silloin, kun hakemus koskee erittäin pitkää asiakirjaa tai suurta määrää asiakirjoja, 1 kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja lykkäys perustellaan yksityiskohtaisesti.
   5.   Jos toimielin ei anna vastausta asetetussa määräajassa, hakija voi tehdä uudistetun hakemuksen.
   12 artikla
   Toimivaltainen viranomainen
   1.   Pääsihteeri käsittelee Euroopan parlamentille osoitetut alkuperäiset hakemukset työjärjestyksen 104 artiklan 4 ja 6 kohdan mukaisesti asiakirjoihin tutustumista koskevien hakemusten käsittelyn valvonnasta vastaavan varapuhemiehen alaisena.
   2.   Pääsihteeri tai asiasta vastaava yksikkö pääsihteerin alaisena toimittaa hakijoille myönteiset vastaukset alkuperäisiin hakemuksiin.
   3.   Pääsihteeri päättää alkuperäisen hakemuksen hylkäämisestä asiasta vastaavan yksikön esityksestä ja asiakirjan laatijaa kuultuaan ja perustelee päätöksen asianmukaisesti. Hylkäämispäätökset toimitetaan tiedoksi asiasta vastaavalle varapuhemiehelle.
   4.   Pääsihteeri tai asiasta vastaava yksikkö voi milloin tahansa pyytää oikeudelliselta yksiköltä ja/tai tietosuojavaltuutetulta lausunnon asiakirjoihin tutustumista koskevia hakemuksia koskevista jatkotoimista.
   III   OSASTO

      UUDISTETTU HAKEMUS

   13 artikla
   Esittäminen
   1.   Uudistettu hakemus on esitettävä viidentoista työpäivän kuluessa siitä, kun hakija on vastaanottanut kokonaan tai osittain hylkäävän vastauksen hakemukseen, tai siitä kun alkuperäiseen hakemukseen ei ole vastattu kyseisen määräajan umpeuduttua.
   2.   Uudistettu hakemus on laadittava tämän päätöksen 8 artiklassa esitettyjen vaatimusten mukaisesti, jotka koskevat alkuperäistä hakemusta.
   14 artikla
   Käsittely ja kuulemiset
   1.   Uudistetut hakemukset kirjataan ja mahdolliset kuulemiset järjestetään tämän päätöksen 9 ja 10 artiklassa vahvistettujen sääntöjen mukaisesti.
   2.   Viidentoista työpäivän kuluessa hakemuksen kirjaamisesta Euroopan parlamentti joko päättää antaa pyydetyn asiakirjan tutustuttavaksi tai ilmoittaa kirjallisesti tai sähköisessä muodossa, mistä syystä hakemus on hylätty kokonaan tai osittain.
   3.   Poikkeuksellisesti, esimerkiksi silloin, kun hakemus koskee erittäin pitkää asiakirjaa tai suurta määrää asiakirjoja, edellisessä kohdassa säädettyä määräaikaa voidaan jatkaa viidellätoista työpäivällä edellyttäen, että hakijalle ilmoitetaan tästä ennakolta ja lykkäys perustellaan yksityiskohtaisesti.
   15 artikla
   Toimivaltainen viranomainen
   1.   Euroopan parlamentin puhemiehistö vastaa uudistettuihin hakemuksiin. Asiakirjoihin tutustumista koskevien hakemusten käsittelyn valvonnasta vastaava varapuhemies päättää uudistetuista hakemuksista puhemiehistön nimissä ja sen alaisena.
   2.   Varapuhemiehen on ilmoitettava päätöksestään puhemiehistölle sen ensimmäisessä kokouksessa päätöksen tekemisen ja hakijalle ilmoittamisen jälkeen. Varapuhemies voi annetun määräajan sallimissa rajoissa pyytää puhemiehistöltä lausunnon päätösluonnoksesta, mikäli katsoo sen tarpeelliseksi, erityisesti jos vastaus nostaisi esiin periaatekysymyksiä Euroopan parlamentin avoimuutta koskevasta politiikasta. Varapuhemiehen on noudatettava puhemiehistön päätöstä hakijalle antamassaan vastauksessa.
   3.   Varapuhemies ja puhemiehistö tekevät päätöksensä pääsihteerin valtuuttaman asiasta vastaavan yksikön laatiman esityksen perusteella. Asiasta vastaavalla yksiköllä on valtuudet pyytää tietosuojavaltuutetulta lausunto, joka toimittaa sen kolmen työpäivän kuluessa.
   4.   Oikeudellinen yksikkö voi tutkia vastausluonnoksen ennakolta, ja se toimittaa lausuntonsa kolmen työpäivän kuluessa.
   16 artikla
   Muutoksenhaku
   1.   Jos Euroopan parlamentti kieltäytyy antamasta asiakirjaa kokonaan tai osittain tutustuttavaksi, se ilmoittaa hakijalle tämän käytettävissä olevista oikeussuojakeinoista, toisin sanoen mahdollisuudesta nostaa kanne toimielintä vastaan tuomioistuimessa tai kannella oikeusasiamiehelle Euroopan unionin toiminnasta tehdyn sopimuksen 263 ja 228 artiklassa tarkoitettujen edellytysten mukaisesti.
   2.   Jos toimielin ei anna vastausta asetetussa määräajassa, hakemus katsotaan hylätyksi, ja hakija voi nostaa kanteen tai kannella edellisen kohdan edellytysten mukaisesti.
   IV   OSASTO

      ARKALUONTEISTEN ASIAKIRJOJEN KIRJAAMINEN SÄHKÖISEEN ASIAKIRJAREKISTERIIN JA OIKEUS SAADA TUTUSTUA NIIHIN

   17 artikla
   Arkaluonteisten asiakirjojen kirjaaminen sähköiseen asiakirjarekisteriin
   1.   Asetuksen (EY) N:o 1049/2001 9 artiklassa tarkoitetut arkaluonteiset asiakirjat kirjataan sähköiseen asiakirjarekisteriin, jos niiden laatija antaa siihen suostumuksensa. Euroopan parlamentissa toimivat henkilöt tai parlamentin elimet, jotka vastaanottavat arkaluonteisen asiakirjan kolmannelta osapuolelta, määrittelevät rekisterissä esitettävät viittaukset. Nämä henkilöt tai elimet kuulevat asiakirjoihin tutustumista koskevien hakemusten käsittelystä vastaavaa varapuhemiestä, pääsihteeriä ja tarvittaessa asianomaisen valiokunnan puheenjohtajaa.
   2.   Kaikki Euroopan parlamentin laatimat asiakirjat, joissa viitataan arkaluonteiseen asiakirjaan, kirjataan sähköiseen asiakirjarekisteriin asiakirjoihin tutustumista koskevien hakemusten käsittelyn valvonnasta vastaavan varapuhemiehen luvalla. Viittaukset tällaiseen asiakirjaan laaditaan samoin edellytyksin kuin edellisessä kohdassa mainitut viittaukset.
   18 artikla
   Hakemuksen käsittely
   Pääsihteeri toimittaa arkaluonteista asiakirjaa koskevat hakemukset asiakirjoihin tutustumista koskevien hakemusten käsittelystä vastaavalle varapuhemiehelle, joka vastaa alkuperäiseen hakemukseen. Vastauksen uudistettuun hakemukseen antaa puhemiehistö, joka voi antaa tämän tehtävän puhemiehelle. Asiasta vastaava varapuhemies ja puhemiehistö tai puhemies kuulevat pääsihteeriä tai tarvittaessa asianomaisen valiokunnan puheenjohtajaa. Kirjaamista ja määräaikoja koskevat edellytykset ovat samat kuin muiden asiakirjoihin tutustumista koskevien hakemusten kohdalla.
   19 artikla
   Toimivaltaiset tahot
   Arkaluonteisiin asiakirjoihin tutustumista koskevien hakemusten käsittelyn aikana asiakirjoihin saavat perehtyä Euroopan parlamentin puhemies, asiakirjoihin tutustumista koskevien hakemusten käsittelystä vastaava varapuhemies, asianomaisen valiokunnan puheenjohtaja, pääsihteeri ja asiasta vastaavan yksikön valtuutettu henkilöstö, jollei muiden toimielinten kanssa tehdyissä sopimuksissa sovita erityisestä valtuutuksesta.
   20 artikla
   Arkaluonteisten asiakirjojen suojaus
   Arkaluonteisia asiakirjoja koskevat tiukat turvallisuussäännöt, joilla taataan niiden luottamuksellinen käsittely toimielimessä. Näissä säännöissä otetaan huomioon toimielinten väliset sopimukset.
   V   OSASTO

      ASIAKIRJOJEN LUOVUTTAMINEN

   21 artikla
   Vastauskulut
   1.   Lisäyksenä asetuksen (EY) N:o 1049/2001 10 artiklan 1 kohtaan todettakoon, että jos pyydettyjen asiakirjojen määrä on yli 20 sivua, hakijalta voidaan periä 0,10 EUR korvaus sivua kohden sekä postituskulut. Muista toimitusmuodoista aiheutuvaista kuluista päätetään tapauskohtaisesti, eivätkä ne saa ylittää kohtuullista määrää.
   2.   Julkaistut asiakirjat eivät kuulu tämän päätöksen piiriin, ja niillä on edelleen oma hintajärjestelmä.
   VI   OSASTO

      SOVELTAMINEN

   22 artikla
   Soveltaminen
   Tätä päätöstä sovelletaan asetusta (EY) N:o 1049/2001 sekä Euroopan parlamentin työjärjestystä noudattaen ja rajoittamatta niiden soveltamista.
   23 artikla
   Tarkistaminen
   Tätä päätöstä tarkastellaan uudelleen vähintään joka kerran, kun asetusta (EY) N:o 1049/2001 tarkistetaan.
   24 artikla
   Voimaantulo
   Tämä päätös tulee voimaan päivänä, jona se julkaistaan Euroopan unionin virallisessa lehdessä
       (6).

      (1)  EYVL C 374, 29.12.2001, s. 1.

      (2)  Puhemiehistö konsolidoinut 3. toukokuuta 2004.

      (3)  Puhemiehistö tarkistanut 26. syyskuuta 2005 ja julkaistu EUVL C 289, 22.11.2005, s. 6.

      (4)  Puhemiehistö tarkistanut 22. kesäkuuta 2011 ja julkaistu EUVL C 216, 22.7.2011, s. 19.

      (5)  Toisin sanoen 3. joulukuuta 2001 alkaen.

      (6)  Toisin sanoen 29. joulukuuta 2001, 22. marraskuuta 2005 sekä 22. heinäkuuta 2011.


title: Neuvoston päätös 2004/791/YUTP, tehty 22 päivänä marraskuuta 2004, Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 2002/589/YUTP täytäntöönpanosta Kaakkois-Euroopassa tehdyn päätöksen 2002/842/YUTP voimassaolon jatkamisesta ja päätöksen muuttamisesta

text:
               24.11.2004

               FI

               Euroopan unionin virallinen lehti

               L 348/46

      NEUVOSTON PÄÄTÖS 2004/791/YUTP,
   tehty 22 päivänä marraskuuta 2004,
   Euroopan unionin osallistumisesta käsiaseiden ja kevyiden aseiden epävakauttavan keskittymisen ja leviämisen torjumiseen hyväksytyn yhteisen toiminnan 2002/589/YUTP täytäntöönpanosta Kaakkois-Euroopassa tehdyn päätöksen 2002/842/YUTP voimassaolon jatkamisesta ja päätöksen muuttamisesta
   EUROOPAN UNIONIN NEUVOSTO, joka
   ottaa huomioon neuvoston yhteisen toiminnan 2002/589/YUTP (1) ja erityisesti sen 6 artiklan yhdessä Euroopan unionista tehdyn sopimuksen 23 artiklan 2 kohdan toisen luetelmakohdan kanssa,
   sekä katsoo seuraavaa:

               (1)

               Neuvosto teki 21 päivänä lokakuuta 2002 Euroopan unionin osallistumista käsiaseiden ja kevyiden aseiden epävakauttavan keskittymisen ja leviämisen torjumiseen Kaakkois-Euroopassa koskevan päätöksen 2002/842/YUTP (2), jolla oli tarkoitus panna täytäntöön yhteinen toiminta 2002/589/YUTP ja jolla annettiin tähän tarkoitukseen 200 000 euroa.

               (2)

               Eräitä tavoitteita ei voitaisi saavuttaa 31 päivään joulukuuta 2004 mennessä, jolloin päätöksen 2002/842/YUTP voimassaolo päättyy, ja toisia tavoitteita olisi vahvistettava ja laajennettava edellä mainitun määräpäivän jälkeen. Kyseinen hanke on monivuotinen hanke.

               (3)

               Tämän vuoksi päätöksen 2002/842/YUTP voimassaoloa olisi jatkettava ja sitä olisi muutettava,

         ON PÄÄTTÄNYT SEURAAVAA:
   1 artikla
   Muutetaan päätös 2002/842/YUTP seuraavasti:

               1)

               Korvataan 2 artiklan 1 kohdassa oleva rahoitusohjeen määrä 300 000 euroa määrällä 330 000 euroa.

               2)

               Korvataan 4 artiklan 1 kohdan toinen alakohta seuraavasti: ”Sen voimassaolo päättyy 31 päivänä joulukuuta 2005”.

         2 artikla
   Tämä päätös tulee voimaan päivänä, jona se tehdään.
   3 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 22 päivänä marraskuuta 2004.

            Neuvoston puolesta

            Puheenjohtaja

         B. R. BOT

      (1)  EYVL L 191, 19.7.2002, s. 1.

      (2)  EYVL L 289, 26.10.2002, s. 1. Päätös sellaisena kuin se on muutettuna päätöksellä 2003/807/YUTP (EUVL L 302, 20.11.2003, s. 39).


title: 2011/650/: Neuvoston päätös, annettu 20 päivänä syyskuuta 2011 , alueiden komitean Luxemburgin jäsenen ja Luxemburgin varajäsenen nimeämisestä

text:
               6.10.2011

               FI

               Euroopan unionin virallinen lehti

               L 261/26

         NEUVOSTON PÄÄTÖS,
   annettu 20 päivänä syyskuuta 2011,
   alueiden komitean Luxemburgin jäsenen ja Luxemburgin varajäsenen nimeämisestä
   (2011/650/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Luxemburgin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi kaudeksi.

               (2)

               Yksi alueiden komitean jäsenen paikka on vapautunut Paul Henri MEYERSin toimikauden päätyttyä. Yksi varajäsenen paikka on vapautunut, kun Gilles ROTH nimettiin alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Gilles ROTH, Bourgmestre de la Commune de Mamer

                     ja

               b)

               varajäseneksi:

                           —

                           Pierre WIES, Bourgmestre de la Commune de Larochette.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 20 päivänä syyskuuta 2011.

            Neuvoston puolesta

            Puheenjohtaja

         M. SAWICKI

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: Komission päätös, annettu 16 päivänä syyskuuta 2010 , eurooppalaisen tilastoja käsittelevän neuvoa-antavan komitean kahden jäsenen nimeämisestä  ETA:n kannalta merkityksellinen teksti

text:
               17.9.2010

               FI

               Euroopan unionin virallinen lehti

               C 250/13

         KOMISSION PÄÄTÖS,
   annettu 16 päivänä syyskuuta 2010,
   eurooppalaisen tilastoja käsittelevän neuvoa-antavan komitean kahden jäsenen nimeämisestä
   (ETA:n kannalta merkityksellinen teksti)
   2010/C 250/10
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eurooppalaisen tilastoja käsittelevän neuvoa-antavan komitean perustamisesta ja neuvoston päätöksen 91/116/ETY kumoamisesta 11 päivänä maaliskuuta 2008 tehdyn Euroopan parlamentin ja neuvoston päätöksen N:o 234/2008/EY (1) ja erityisesti sen 4 artiklan 1 kohdan a alakohdan,
   on kuullut neuvostoa asiasta,
   on kuullut Euroopan parlamenttia asiasta
   sekä katsoo seuraavaa:

               (1)

               Eurooppalaiseen tilastoja käsittelevään neuvoa-antavaan ESAC-komiteaan kuuluu 24 jäsentä.

               (2)

               Päätöksen N:o 234/2008/EY 4 artiklan 1 kohdan mukaan komissio nimeää ESAC-komiteaan kaksitoista jäsentä kuultuaan Euroopan parlamenttia ja neuvostoa.

               (3)

               Komissio on 30 päivänä maaliskuuta 2009 tekemällään päätöksellä 2009/304/EY (2) nimennyt ESAC-komiteaan kaksitoista jäsentä.

               (4)

               Koska kaksi ESAC-komitean jäsenistä on eronnut tehtävästään, komissio nimeää nyt kaksi uutta jäsentä kuultuaan Euroopan parlamenttia ja neuvostoa,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään Anuska FERLIGOJ ja Emilia ȚIȚAN ESAC-komitean jäseniksi viiden vuoden kaudeksi.
   2 artikla
   Tämä päätös tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä.

      Tehty Brysselissä 16 päivänä syyskuuta 2010.

            Komission puolesta

         Olli REHN

            Komission jäsen

      (1)  EUVL L 73, 15.3.2008, s. 13.

      (2)  EUVL L 84, 31.3.2009, s. 44.


title: Neuvoston päätös 2009/933/YUTP, tehty 30 päivänä marraskuuta 2009 , rikoksen johdosta tapahtuvaa luovuttamista koskevan Euroopan unionin ja Amerikan yhdysvaltojen välisen sopimuksen alueellisen soveltamisalan laajentamisesta Euroopan unionin puolesta

text:
               11.12.2009

               FI

               Euroopan unionin virallinen lehti

               L 325/4

      NEUVOSTON PÄÄTÖS 2009/933/YUTP,
   tehty 30 päivänä marraskuuta 2009,
   rikoksen johdosta tapahtuvaa luovuttamista koskevan Euroopan unionin ja Amerikan yhdysvaltojen välisen sopimuksen alueellisen soveltamisalan laajentamisesta Euroopan unionin puolesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 24 ja 38 artiklan,
   ottaa huomioon 6 päivänä kesäkuuta 2003 tehdyn neuvoston päätöksen 2003/516/EY 3 artiklan, joka koskee rikoksen johdosta tapahtuvaa luovuttamista sekä keskinäistä oikeusapua koskevien Euroopan unionin ja Amerikan yhdysvaltojen välisten sopimusten allekirjoittamista,
   sekä katsoo seuraavaa:

               (1)

               Neuvoston annettua 26 päivänä huhtikuuta 2002 puheenjohtajavaltiolle valtuudet aloittaa komission avustamana neuvottelut Amerikan yhdysvaltojen kanssa on Amerikan yhdysvaltojen kanssa neuvoteltu kaksi sopimusta kansainvälisestä yhteistyöstä rikosasioissa, toinen rikoksen johdosta tapahtuvasta luovuttamisesta ja toinen keskinäisestä oikeusavusta.

               (2)

               Neuvoston 6 päivänä kesäkuuta 2003 tekemän päätöksen 2003/516/EY (1) mukaisesti rikoksen johdosta tapahtuvaa luovuttamista koskeva Euroopan unionin ja Amerikan yhdysvaltojen välinen sopimus (2) sekä keskinäistä oikeusapua koskeva Euroopan unionin ja Amerikan yhdysvaltojen välinen sopimus (3) on allekirjoitettu Euroopan unionin puolesta 25 päivänä kesäkuuta 2003.

               (3)

               Rikoksen johdosta tapahtuvaa luovuttamista koskeva Euroopan unionin ja Amerikan yhdysvaltojen välinen sopimus sekä keskinäistä oikeusapua koskeva Euroopan unionin ja Amerikan yhdysvaltojen välinen sopimus on tehty neuvoston 23 päivänä lokakuuta 2009 tekemän päätöksen 2003/820/YUTP (4) mukaisesti. Tämän päätöksen mukaisesti neuvoston puheenjohtaja ja Yhdysvaltojen oikeusministeri vaihtoivat hyväksymiskirjat Washingtonissa 28 päivänä lokakuuta 2009.

               (4)

               Molemmat sopimukset tulevat voimaan 1 päivänä helmikuuta 2010.

               (5)

               Alankomaat on ilmoittanut puheenjohtajavaltiolle haluavansa, että rikoksen johdosta tapahtuvaa luovuttamista koskevan sopimuksen alueellinen soveltamisala laajennetaan sopimuksen 20 artiklan 1 kohdan b alakohdan mukaisesti koskemaan Alankomaiden Antilleja ja Arubaa. Tämä laajentaminen on tapahtunut diplomaattisia nootteja vaihtamalla: neuvoston pääsihteeristö toimitti diplomaattisen nootin Amerikan yhdysvaltojen Euroopan unionin edustustolle 9 päivänä kesäkuuta 2009, minkä Amerikan yhdysvaltojen edustusto vahvisti diplomaattisella nootilla Euroopan unionille 16 päivänä kesäkuuta 2009.

               (6)

               Rikoksen johdosta tapahtuvaa luovuttamista koskevan EU:n ja Yhdysvaltojen välisen sopimuksen lähestyvä voimaantulo huomioon ottaen neuvoston olisi hyväksyttävä tämä alueellisen soveltamisalan laajentaminen,

         ON PÄÄTTÄNYT SEURAAVAA:
   1 artikla
   Hyväksytään Euroopan unionin puolesta rikoksen johdosta tapahtuvaa luovuttamista koskevan Euroopan unionin ja Amerikan yhdysvaltojen välisen sopimuksen 20 artiklan 1 kohdan b alakohdan mukaisesti kyseisen sopimuksen alueellisen soveltamisalan laajentaminen koskemaan Alankomaiden Antilleja ja Arubaa.
   2 artikla
   Tämä päätös julkaistaan Euroopan unionin virallisessa lehdessä.

      Tehty Brysselissä 30 päivänä marraskuuta 2009.

            Neuvoston puolesta

            Puheenjohtaja

         B. ASK

      (1)  EUVL L 181, 19.7.2003, s. 25.

      (2)  EUVL L 181, 19.7.2003, s. 27.

      (3)  EUVL L 181, 19.7.2003, s. 34.

      (4)  EUVL L 291, 7.11.2009, s. 40.


Avis juridique important

|

32000D0214(01)

Euroopan parlamentin ja neuvoston päätös, tehty 16 päivänä joulukuuta 1999, joustovälineen varojen irrottamisesta Kosovon jälleenrakentamisen rahoittamiseksi

Virallinen lehti nro C 041 , 14/02/2000 s. 0001 - 0003

EUROOPAN PARLAMENTIN JA NEUVOSTON PÄÄTÖS,tehty 16 päivänä joulukuuta 1999,joustovälineen varojen irrottamisesta Kosovon jälleenrakentamisen rahoittamiseksi(2000/C 41/01)EUROOPAN PARLAMENTTIjaEUROOPAN UNIONIN NEUVOSTO, jotkaottavat huomioon Euroopan yhteisön perustamissopimuksen,ottavat huomioon 6. toukokuuta 1999 tehdyn Euroopan parlamentin, neuvoston ja komission välisen toimielinten sopimuksen talousarviota koskevasta kurinalaisuudesta ja talousarviomenettelyn parantamisesta(1) ja erityisesti sen 24 kohdan,ottavat huomioon komission 10. marraskuuta 1999 tekemän ehdotuksen joustovälineen varojen irrottamisesta,sekä katsovat seuraavaa:1) Euroopan parlamentin ja neuvoston oli todettava 25. marraskuuta 1999 pidetyssä neuvottelukokouksessa, jossa komission edustajat olivat läsnä, että komissio ei ollut vielä päässyt siihen vaiheeseen, että se voisi esittää vuoden 2000 jälkeisen vuosikohtaisen arvion Kosovon tarpeista ja Balkanin tarpeista yleensä. Ne esittävät komissiolle uudestaan pyynnön laatia täsmällinen monivuotinen arvio kaikista kyseistä ajankohtaa koskevista tarpeista niin, että siihen on liitetty tarvittavat rahoitusehdotukset, mukaan lukien ehdotus rahoitushäkymien tarkistamiseksi, jos sellainen on tarpeen. Nämä ehdotukset tehdään ennen varainhoitovuotta 2001 koskevan alustavan talousarvioesityksen esittämistä, jotta toimielimille annetaan mahdollisuus päästä asiasta sopimukseen ennen neuvoston vuoden 2001 talousarvioesitystä koskevaa äänestystä.2) Tätä odotettaessa Euroopan parlamentti ja neuvosto ovat määritelleet Kosovon jälleenrakennukseen varainhoitovuona 2000 tarvittavan määrän, joka on enintään 360 miljoonaa euroa maksusitoumusmäärärahoina.3) Komissio katsoo, että tämän määrärahatarpeen kattamiseksi on mahdollista siirtää vuoden 1999 talousarviosta OBNOVAan sidotuista maksusitoumusmäärärahoista 30 miljoonaa euroa ja humanitaariseen apuun sidotuista maksusitoumusmäärärahoista 30 miljoonaa euroa. Euroopan parlamentti ja neuvosto ovat siis sopineet, että Euroopan yhteisöjen talousarvioon varainhoitovuodeksi 2000 otetaan maksusitoumusmäärärahoina 300 miljoonaa euroa Kosovon jälleenrakennusta varten, josta 40 miljoonaa on saatava otsakkeen 4 määrärahojen uudelleenjärjestelyillä (siirroin).4) Varmistaakseen näiden lisämenojen rahoittamisen, jotka ovat ilmenneet varainhoitovuotta 2000 koskevan alustavan talousarvioesityksen esittämisen jälkeen, komissio on ensin tutkinut 6. toukokuuta 1999 tehdyn toimielinten sopimuksen 24 kohdan neljännen alakohdan mukaisesti mahdollisuudet kohdentaa määrärahat uudelleen rahoitusnäkymien otsakkeen 4 sisällä.5) Komissio on ilmoittanut, että alustavassa talousarvioesityksessä varainhoitovuodeksi 2000 OBNOVA:lle ehdotettu 60 miljoonan euron maksusitoumusmääräraha ja humanitaariseen apuun pyydetty 20 miljoonan euron maksusitoumusmääräraha voidaan käyttää Kosovon hyväksi. Euroopan parlamentti ja neuvosto ovat hyväksyneet tämän ratkaisun ja todenneet, että tämän jälkeen maksusitoumusmäärärahoja jää rahoitettavaksi 220 miljoonaa euroa.6) Komissio on lisäksi yksilöinyt mahdollisuudet uudelleenjärjestelyihin rahoitusnäkymien otsakkeen 4 sisällä maksusitoumusmäärärahoina 180 miljoonaksi euroksi. Euroopan parlamentti ja neuvosto ovat sopineet, erityisesti koska ne haluavat säästää köyhimpiä maita ja mahdollistaa unionille perinteisten ensisijaisten kohteiden rahoittamisen, että uudelleenjärjestelyt rajoitetaan 150 miljoonaan euroon maksusitoumusmäärärahoina suhteessa parlamentin ensimmäiseen käsittelyyn.7) Tutkittuaan kaikki mahdollisuudet kohdentaa määrärahat uudelleen rahoitusnäkymien otsakkeen 4 sisällä, komissio on ehdottanut muun muassa joustovälineen käyttämistä 60 miljoonalla eurolla.8) Euroopan parlamentti ja neuvosto ovat todenneet, että todellisuudessa määrärahatarvetta ei voida rahoittaa uudelleenjärjestelyillä. Ne ovat lisäksi todenneet, että täsmällisen jokaista ajanjakson vuotta koskevien tarpeiden arvioinnin puuttuessa ongelma ei tässä vaiheessa koske kuin vuoden 2000 talousarviota ja vähäisempää määrää.9) Euroopan parlamentti ja neuvosto, jotka toteavat, että edellä mainitun toimielinten sopimuksen 24 kohdassa tarkoitetut ehdot täyttyvät, ovat siis päättäneet yhteisesti ja Euroopan yhteisön perustamissopimuksen 272 artiklan 9 kohdan viidennessä alakohdassa tarkoitettujen äänestyssääntöjen mukaisesti käyttää joustovälinettä rahoittaakseen Kosovon jälleenrakennuksesta aiheutuvat määrärahatarpeet, joita ei voida kattaa siirtämällä määrärahoja vuoden 1999 talousarviosta eikä vuoden 2000 talousarvioesityksen määrärahojen uudelleenjärjestelyillä,PÄÄTTÄVÄT:1 artiklaYhteisestä sopimuksesta on päätetty käyttää 6. toukokuuta 1999 tehdyn talousarvion kurinalaisuutta ja talousarviomenettelyn parantamista koskevan toimielinten välisen sopimuksen 24 kohdassa tarkoitettua joustovälinettä 200 miljoonalla eurolla.2 artiklaMäärä on tarkoitettu kattamaan osa Euroopan yhteisöjen yleisen talousarvion varainhoitovuodeksi 2000 budjettkohtaan B7-5 4 6 "Kosovon jälleenrakennusapu" otetuista määrärahoista.3 artiklaTämä päätös julkaistaan Euroopan yhteisöjen virallisessa lehdessä yhdessä vuoden 2000 talousarvion kanssa.Tehty Brysselissä 16 päivänä joulukuuta 1999.Euroopan parlamentin puolestaPuhemiesNeuvoston puolestaPuheenjohtaja(1) EYVL C 172, 18.6.1999, s. 1.Julistukset1. Komissio vahvistaa tekevänsä vuoden 2000 huhtikuuhun mennessä ehdotuksen avustusohjelmaksi vuosille 2000-2006, joka on tarkoitettu Länsi-Balkanille, Kosovo mukaan lukien, ja jota koskevan määrän vuoksi se tekee ehdotuksen rahoitusnäkymien tarkistamiseksi, johon liittyy otsaketta 4 koskeva ohjelma.2. Euroopan parlamentti ja neuvosto sopivat, että Länsi-Balkanin avustusohjelma on perustettava. Ne toteavat, että jos on sovittava ennalta ohjelmoitua määrää huomattavasti suuremmasta taloudellisesta ponnistelusta, rahoitusnäkymien nykyisen otsakkeen 4 enimmäismäärä on ylitettävä.3. Euroopan parlamentti sitoutuu jättämään 20 miljoonan euron liikkumavaran otsakkeeseen 4 niin, että tarpeen mukaan nimenomaan Kosovon jälleenrakennukseen tarkoitetut 40 miljoonaa euroa järjestellään uudelleen siirrolla ennen neuvoston vuoden 2001 talousarvioesityksen ensimmäistä käsittelyä. Euroopan parlamentti sitoutuu lisäksi vähentämään ensimmäisessä käsittelyssä esittämiään maksusitoumusmäärärahoja 2 miljardilla eurolla.


Avis juridique important

|

31996D0437

96/437/EY: Komission päätös, tehty 18 päivänä heinäkuuta 1996, Korean tasavallasta peräisin olevan PET-videofilmin tuontia koskevan polkumyynnin vastaisen menettelyn päättämisestä

Virallinen lehti nro L 181 , 20/07/1996 s. 0027 - 0027

KOMISSION PÄÄTÖS,tehty 18 päivänä heinäkuuta 1996,Korean tasavallasta peräisin olevan PET-videofilmin tuontia koskevan polkumyynnin vastaisen menettelyn päättämisestä (96/437/EY) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1) ja erityisesti sen 23 artiklan,ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1994 annetun neuvoston asetuksen (EY) N:o 3283/94 (2), sellaisena kuin se on viimeksi muutettuna asetuksella (EY) N:o 1251/95 (3), ja erityisesti sen 5 ja 9 artiklan,on kuullut neuvoa-antavaa komiteaa asiasta,sekä katsoo, ettäI. MENETTELY (1) Komissio vastaanotti helmikuussa 1995 Korean tasavallasta peräisin olevan PET-videofilmin tuontia koskevan valituksen, jonka olivat tehneet yritykset Hoechst-Diafoil GmbH, Rhône-Poulenc Films ja Teijin-DuPont Films. Näiden kolmen valituksen tehneen yrityksen väitettiin edustavan 100:aa prosenttia PET-videofilmin kokonaistuotannosta yhteisössä. Valituksessa esitetyt todisteet polkumyynnistä ja siitä aiheutuvasta huomattavasta vahingosta katsottiin riittäviksi oikeuttamaan menettelyn aloittaminen. Komissio julkaisi tämän johdosta Euroopan yhteisöjen virallisessa lehdessä ilmoituksen (4) Korean tasavallasta peräisin olevan PET-videofilmin tuontia yhteisöön koskevan polkumyynnin vastaisen menettelyn aloittamisesta.(2) Komissio ilmoitti virallisesti asiasta niille viejille ja tuojille, joita asian tiedettiin koskevan, sekä viejämaiden edustajille ja valituksen tekijöille ja antoi asianomaisille osapuolille tilaisuuden esittää kantansa kirjallisesti ja pyytää saada tulla kuulluiksi.II. VALITUKSEN PERUUTTAMINEN JA MENETTELYN PÄÄTTÄMINEN (3) Valituksen tehneet yhteisön tuottajat peruuttivat virallisesti Korean tasavallasta peräisin olevan PET-videofilmin tuontia koskeneen valituksensa. Komissio katsoi, että menettelyn päättäminen ei olisi yhteisön edun vastaista.(4) Tästä syystä Korean tasavallasta peräisin olevan PET-videofilmin tuontia koskeva polkumyynnin vastainen menettely olisi päätettävä ottamatta käyttöön suojatoimenpiteitä.(5) Neuvoa-antavaa komiteaa on kuultu asiasta, eikä se ole esittänyt vastaväitteitä.(6) Asianomaisille osapuolille ilmoitettiin niistä olennaisista tosiasioista ja huomioista, joiden perusteella komissio aikoi päättää menettelyn, ja niille on annettu tilaisuus esittää huomautuksensa,ON PÄÄTTÄNYT SEURAAVAA:Ainoa artikla Päätetään Korean tasavallasta peräisin olevan PET-videofilmin tuontia koskeva polkumyynnin vastainen menettely.Tehty Brysselissä 18 päivänä heinäkuuta 1996.Komission puolestaLeon BRITTANVarapuheenjohtaja(1) EYVL N:o L 56, 6.3.1996, s. 1(2) EYVL N:o L 349, 31.12.1994, s. 1(3) EYVL N:o L 122, 2.6.1995, s. 1(4) EYVL N:o C 147, 14.6.1995, s. 4


Avis juridique important

|

32000D0141

2000/141/EY: Euroopan yhteisöjen siirtotyöläisten sosiaaliturvan hallintotoimikunta - Päätös N:o 174, tehty 20 päivänä huhtikuuta 1999, asetuksen (ETY) N:o 1408/71 22 a artiklan tulkinnasta

Virallinen lehti nro L 047 , 19/02/2000 s. 0030 - 0031

PÄÄTÖS N:o 174,tehty 20 päivänä huhtikuuta 1999,asetuksen (ETY) N:o 1408/71 22 a artiklan tulkinnasta(2000/141/EY)EUROOPAN YHTEISÖJEN SIIRTOTYÖLÄISTEN SOSIAALITURVAN HALLINTOTOIMIKUNTA, jokaottaa huomioon sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14 päivänä kesäkuuta 1971 annetun neuvoston asetuksen (ETY) N:o 1408/71 81 artiklan a alakohdan(1), jonka mukaisesti sen vastuualueena ovat hallinnolliset kysymykset sekä asetuksen (ETY) N:o 1408/71 tai sitä seuraavien asetusten säännösten aiheuttamat tulkintakysymykset,ottaa huomioon neuvoston asetuksen (EY) N:o 3095/95(2), jossa 22 a artikla esitetään ja jossa 22 artiklan 1 kohdan a ja c alakohdan soveltamisalaa laajennetaan koskemaan kaikkia jäsenvaltioiden kansalaisia, jotka on vakuutettu jonkin jäsenvaltion lainsäädännön perusteella, sekä heidän luonaan asuvia perheenjäseniä, vaikka nämä eivät olisi palkattuja työntekijöitä tai itsenäisiä ammatinharjoittajia,sekä katsoo, ettäväliaikaisen oleskelun ja terveydenhuoltoetuuksien saannin helpottamiseksi Euroopan unionin alueella toimivan toimivaltaisen laitoksen luvalla 22 artiklan 1 kohdan a ja c alakohdan soveltamisalaa on laajennettu koskemaan kaikkia vakuutettuja henkilöitä, ja näin ollen on välttämätöntä päästä yhteisymmärrykseen termin "vakuutettu" merkityksestä ja 22 a artiklan tarkoittamasta henkilöryhmästä,etuuksien saannin edellytykset vaihtelevat eri jäsenvaltioissa ja etuudet myönnetään tietyissä tapauksissa erityislainsäädännön mukaisesti; on siis välttämätöntä määritellä 22 a artiklan soveltamisalan rajat, janoudattaa asetuksen (ETY) N:o 1408/71 80 artiklan 3 kohdassa säädettyjä ehtoja,ON PÄÄTTÄNYT SEURAAVAA:1. Koska 22 a artikla koskee henkilöitä, jotka ovat jonkin jäsenvaltion kansalaisia ja vakuutettuja jäsenvaltion lainsäädännön perusteella sekä heidän luonaan asuvia perheenjäseniä, ilmaisun "vakuutettu jäsenvaltion lainsäädännön mukaisesti" on katsottava koskevan henkilöä, joka on jonkin jäsenvaltion kansalainen ja joka on oikeutettu sairausvakuutukseen perustuviin luontoisetuuksiin jonkin jäsenvaltion lainsäädännön mukaisesti joko vapaaehtoisen, pakollisen tai valinnaisen jatkuvan vakuutuksen perusteella muusta syystä kuin palkattuna työntekijänä tai itsenäisenä ammatinharjoittajana yhden tai useamman asetuksessa (ETY) N:o 1408/71 tarkoitetun vakuutustapahtuman varalta;2. sekä jokaista henkilöä, joka on jonkin jäsenvaltion kansalainen ja kuuluu jäsenvaltion sellaisen lainsäädännön piiriin, jossa säädetään muuhun kuin edellä mainitun kaltaiseen vakuutukseen perustuvista sairausvakuutuksen luontoisetuuksista ja jota ei sovelleta edunsaajiin, joiden oikeus sairausvakuutuksen luontoisetuuksiin perustuu yksinomaan sosiaalihuoltoa, lääkinnällistä huoltoa tai sodan ja sen seurauksen uhreja koskeviin järjestelmiin.3. Tämä päätös julkaistaan Euroopan yhteisöjen virallisessa lehdessä ja sitä sovelletaan kahdentenakymmenentenä päivänä sen jälkeen, kun se on julkaistu.Hallintotoimikunnan puheenjohtajaArno BOKELOH(1) Muutettuna ja ajan tasalle saatettuna neuvoston asetuksella (EY) N:o 118/97 (EYVL L 28, 30.1.1997, s. 1).(2) EYVL L 335, 30.12.1995, s. 1.


title: Neuvoston päätös 2014/827/YUTP, annettu 21 päivänä marraskuuta 2014 , Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta

text:
               22.11.2014

               FI

               Euroopan unionin virallinen lehti

               L 335/19

         NEUVOSTON PÄÄTÖS 2014/827/YUTP,
   annettu 21 päivänä marraskuuta 2014,
   Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 10 päivänä marraskuuta 2008 yhteisen toiminnan 2008/851/YUTP (1), jota on viimeksi muutettu neuvoston päätöksellä 2012/174/YUTP (2).

               (2)

               Neuvosto päätti 22 päivänä heinäkuuta 2013, että EU on edelleen täysin sitoutunut torjumaan merirosvousta ja aseellisia ryöstöjä Somalian rannikkovesillä. Se oli tyytyväinen laivasto-operaatio Atalantassa tähän mennessä saavutettuihin hyviin tuloksiin. Neuvosto korosti, että huolimatta havaitusta merkittävästä edistymisestä merirosvouksen torjunnassa sen uhka on edelleen olemassa, ja kehityssuunta saattaa muuttua.

               (3)

               Yhdistyneiden kansakuntien turvallisuusneuvosto hyväksyi 18 päivänä marraskuuta 2013 päätöslauselman 2125 (2013), jossa se uudisti kansainvälisten toimien puitteet merirosvouden ja sen perimmäisten syiden torjumiseksi.

               (4)

               Yhteisessä toiminnassa 2008/851/YUTP tarkoitettua EU:n sotilasoperaatiota (Atalanta) olisi jatkettava 12 päivään joulukuuta 2016.

               (5)

               Lisäksi neuvosto päätti 22 päivänä heinäkuuta 2013, että EU toteuttaa yhtenäistä lähestymistapaansa turvallisuuden ja oikeusvaltion edistämiseksi Somaliassa somalialaisten sitoutuneisuuteen ja vastuunkantoon perustuen tiiviissä yhteistyössä muiden toimijoiden kanssa ja huolehtien johdonmukaisuudesta ja synergiasta EU:n välineiden, erityisesti sen yhteisen turvallisuus- ja puolustuspolitiikan operaatioiden välillä.

               (6)

               Tällä Somaliaa koskevaan New Deal -sopimukseen perustuvalla yhtenäisellä lähestymistavalla olisi osaltaan edistettävä Somalian ja alueen merivoimien valmiuksien vahvistamista, merirosvouksen perimmäisten syiden ratkaisemista ja merirosvoverkostojen rankaisematta jäämisen vähentämistä muussa merellä tapahtuvassa rikollisessa toiminnassa, puuttuen tällä tavoin olosuhteisiin, jotka edistävät myös Atalantan tavoitteiden täyttymistä.

               (7)

               Tässä yhteydessä Atalantan osallistuminen olemassa olevin keinoin ja valmiuksin ja pyynnön saatuaan toissijaisilla tehtävillä EU:n Somaliaa koskevaan yhtenäiseen lähestymistapaan ja kansainvälisen yhteisön asiaankuuluviin toimiin, auttaisi käsittelemään merirosvouden perimmäisiä syitä ja merirosvoverkostoja. Nämä toissijaiset tehtävät toteutettaisiin Atalantan poistumisstrategiaa tukien.

               (8)

               Atalantan yhteistyötä lainvalvontaviranomaisten kanssa olisi helpotettava merirosvouksen vastaisen lainsäädännön noudattamisen valvonnan edistämiseksi samalla parantaen sen tiedusteluun perustuvien merirosvouksen vastaisten operaatioiden tehokkuutta.

               (9)

               Mikään tässä päätöksessä tai yhteisessä toiminnassa 2008/851/YUTP ei estä Atalantaan osallistuvien valtioiden henkilöstöä noudattamasta sovellettavassa kansallisessa lainsäädännössä asetettuja velvoitteitaan.

               (10)

               On vahvistettava Atalantan yhteisten kustannusten kattamiseen tarkoitettu rahoitusohje 13 päivän joulukuuta 2014 ja 12 päivän joulukuuta 2016 väliselle ajalle.

               (11)

               Yhteinen toiminta 2008/851/YUTP olisi näin ollen muutettava tämän mukaisesti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan yhteinen toiminta 2008/851/YUTP seuraavasti:

               1)

               Korvataan 1 artiklan 3 kohta seuraavasti:
               ”3.   Lisäksi Atalantan voi osallistua muun kuin toimeenpanevan toissijaisen tehtävän muodossa, olemassa olevien keinojen ja voimavarojen rajoissa ja pyynnön saatuaan EU:n Somaliaa koskevaan yhtenäiseen lähestymistapaan ja kansainvälisen yhteisön asiaankuuluviin toimiin, auttaen näin käsittelemään merirosvouden perimmäisiä syitä ja merirosvoverkostoja.”

               2)

               Korvataan 2 artiklan g–i alakohta seuraavasti:

                           ”g)

                           kerätä sovellettavan lainsäädännön mukaisesti e alakohdassa tarkoitettuja henkilöitä koskevat henkilötiedot ominaisuuksista, joista on todennäköisesti apua heidän tunnistamisessaan, mukaan lukien sormenjäljet, sekä seuraavat tiedot mutta ei muita henkilötietoja: sukunimi, alkuperäinen sukunimi, etunimet ja mahdolliset salanimet tai peitenimet; syntymäaika ja -paikka, kansalaisuus, sukupuoli; asuinpaikka, ammatti ja olinpaikka; tiedot ajokorteista, henkilöasiakirjoista ja passeista;

                           h)

                           tietojen levittämiseksi Kansainvälisen rikospoliisijärjestön (Interpol) kautta ja niiden tarkistamiseksi Interpolin tietokantoihin nähden, ja odotettaessa unionin ja Interpolin välisen sopimuksen hyväksymistä, toimittaa jäsenvaltioiden Interpolin kansalliselle keskustoimistolle EU:n operaation komentajan ja asiaankuuluvan kansallisen keskustoimiston johtajan välillä sovittavien järjestelyjen mukaisesti seuraavat tiedot:

                                       —

                                       edellä g alakohdassa tarkoitetut henkilötiedot,

                                       —

                                       tiedot e alakohdassa tarkoitettujen henkilöiden käyttämistä varusteista.

                                 Henkilötietoja ei säilytetä Interpolille siirtämisen jälkeen;

                           i)

                           toimittaa h alakohdassa tarkoitetut tiedot Europolille unionin ulkoasioiden ja turvallisuuspolitiikan korkean edustajan ja Europolin välillä sovittavan järjestelyn säännösten mukaisesti. Henkilötietoja ei säilytetä Europolille siirtämisen jälkeen;

                           j)

                           osallistuu olemassa olevien keinojensa ja voimavarojensa rajoissa kalastustoiminnan valvontaan Somalian rannikkovesillä ja tukee Yhdistyneiden Kansakuntien elintarvike- ja maatalousjärjestön (FAO) kehittämää pienimuotoisen ja teollisen kalastuksen lisenssi- ja rekisteröintijärjestelmää Somalian lainkäyttövaltaan kuuluvilla vesillä, sitten kun se on otettu käyttöön, lainvalvontatoimet poissulkien;

                           k)

                           muodostaa Euroopan ulkosuhdehallinnon kanssa tiiviisti koordinoiden yhteyksiä somalialaisten yhteisöjen ja niiden puolesta toimivien yksityisten yritysten kanssa, jotka ovat aktiivisia Somalian rannikkovesillä laajemmalla meriturvallisuuden alalla, tarkoituksena ymmärtää paremmin niiden toimintaa ja valmiuksia ja sovittaa yhteen operaatioita merellä;

                           l)

                           avustaa EUCAP NESTOR — ja EUTM Somalia -operaatioita, Afrikan sarven alueelle nimitettyä EU:n erityisedustajaa ja Somaliassa toteutettavaa EU:n operaatiota näiden pyynnöstä ja olemassa olevien keinojen ja voimavarojen rajoissa logistiikkatuen, asiantuntemuksen tarjoamisen tai merellä tapahtuvan koulutuksen avulla ottaen huomioon mainittujen tahojen toimeksiannot ja Atalantan operaatioalueen, sekä edistää asiaankuuluvien EU:n ohjelmien, erityisesti kymmenenteen Euroopan kehitysrahastoon kuuluvan alueellisen meriturvallisuusohjelman (MASE), täytäntöönpanoa;

                           m)

                           asettaa EUNAVFOR-yksiköiden keräämää tietoa kalastustoiminnasta Somalian rannikkovesillä asiaankuuluvan komission yksikön kautta Intian valtameren tonnikalakomission, sen jäsenvaltioiden ja FAOn saataville, ja kun maissa on saavutettu riittävää edistymistä merenkulun voimavarojen kehittämisessä, tietojenvaihdon turvatoimet mukaan lukien, avustaa Somalian viranomaisia asettamalla saataville operaation aikana kerättyjä kalastustoimintaa koskevia tietoja;

                           n)

                           tukee yhdenmukaisesti Yhdistyneiden Kansakuntien merioikeusyleissopimuksen kanssa ja olemassa olevien keinojensa ja voimavarojensa rajoissa Somalian ja Eritrean seurantaryhmän toimintaa YK:n turvallisuusneuvoston päätöslauselmien 2060 (2012), 2093 (2013) ja 2111 (2013) mukaisesti valvomalla tiettyjä aluksia, joiden epäillään tukevan merirosvoverkostoja, ja raportoimalla niistä Somalian ja Eritrean seurantaryhmälle.”

               3)

               Lisätään 14 artiklaan kohta seuraavasti:
               ”4.   Rahoitusohje EU:n sotilasoperaation yhteisiä kustannuksia varten 13 päivänä joulukuuta 2014 alkavalle ja 12 päivänä joulukuuta 2016 päättyvälle kaudelle on 14 775 000 euroa. Päätöksen 2011/871/YUTP 25 artiklan 1 kohdassa tarkoitettu rahoitusohjeen prosenttiosuus on 0 prosenttia.”

               4)

               Korvataan 16 artiklan 3 kohta seuraavasti:
               ”3.   EU:n sotilasoperaatio päättyy 12 päivänä joulukuuta 2016.”

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 21 päivänä marraskuuta 2014.

            Neuvoston puolesta

            Puheenjohtaja

         C. CALENDA

      (1)  Neuvoston yhteinen toiminta 2008/851/YUTP, hyväksytty 10 päivänä marraskuuta 2008, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä (EUVL L 301, 12.11.2008, s. 33).

      (2)  Neuvoston päätös 2012/174/YUTP, annettu 23 päivänä maaliskuuta 2012, Euroopan unionin sotilasoperaatiosta, jolla osallistutaan merirosvouksen ja aseellisten ryöstöjen ehkäisemiseen ja torjuntaan Somalian rannikkovesillä, hyväksytyn yhteisen toiminnan 2008/851/YUTP muuttamisesta (EUVL L 89, 27.3.2012, s. 69).


title: 2010/726/EU: Neuvoston päätös, annettu 22 päivänä marraskuuta 2010 , Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen Bulgarian tasavallan ja Romanian Euroopan unioniin liittymisen johdosta liitettävän toisen lisäpöytäkirjan tekemisestä

text:
               30.11.2010

               FI

               Euroopan unionin virallinen lehti

               L 313/1

         NEUVOSTON PÄÄTÖS,
   annettu 22 päivänä marraskuuta 2010,
   Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen Bulgarian tasavallan ja Romanian Euroopan unioniin liittymisen johdosta liitettävän toisen lisäpöytäkirjan tekemisestä
   (2010/726/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 217 artiklan yhdessä sen 218 artiklan 6 kohdan a alakohdan ja 8 kohdan kanssa,
   ottaa huomioon Bulgarian tasavallan ja Romanian liittymissopimuksen ja erityisesti sen 4 artiklan 3 kohdan,
   ottaa huomioon Bulgarian tasavallan ja Romanian liittymisasiakirjan ja erityisesti sen 6 artiklan 2 kohdan,
   ottaa huomioon Euroopan komission ehdotuksen,
   ottaa huomioon Euroopan parlamentin hyväksynnän (1),
   sekä katsoo seuraavaa:

               (1)

               Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen liitettävä toinen lisäpöytäkirja on allekirjoitettu yhteisön ja sen jäsenvaltioiden puolesta 24 päivänä heinäkuuta 2007.

               (2)

               Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön ja on sen seuraaja.

               (3)

               Toinen lisäpöytäkirja olisi hyväksyttävä,

         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään unionin ja sen jäsenvaltioiden puolesta Euroopan yhteisön ja sen jäsenvaltioiden sekä Chilen tasavallan välisestä assosiaatiosta tehtyyn sopimukseen Bulgarian tasavallan ja Romanian Euroopan unioniin liittymisen johdosta liitettävä toinen lisäpöytäkirja (2).
   2 artikla
   Neuvoston puheenjohtaja antaa toisen lisäpöytäkirjan 10 artiklassa määrätyn ilmoituksen unionin ja sen jäsenvaltioiden puolesta.
   3 artikla
   Neuvoston puheenjohtaja antaa unionin puolesta seuraavan ilmoituksen:

      ”Lissabonin sopimuksen tultua voimaan 1 päivänä joulukuuta 2009 Euroopan unioni on korvannut Euroopan yhteisön, jonka seuraaja se on, ja se käyttää mainitusta päivästä alkaen kaikkia Euroopan yhteisön oikeuksia ja ottaa vastatakseen kaikki Euroopan yhteisön velvoitteet. Lisäpöytäkirjan tekstissä olevat viittaukset ’Euroopan yhteisöön’ katsotaan siten tilanteen mukaan viittauksiksi ’Euroopan unioniin’.”

   4 artikla
   Tämä päätös tulee voimaan päivänä, jona se hyväksytään.

      Tehty Brysselissä 22 päivänä marraskuuta 2010.

            Neuvoston puolesta

            Puheenjohtaja

         C. ASHTON

      (1)  EUVL C 263 E, 16.10.2008, s. 149.

      (2)  Toinen lisäpöytäkirja on julkaistu virallisessa lehdessä EUVL L 251, 26.9.2007, s. 2, yhdessä sen allekirjoittamista koskevan päätöksen kanssa. Toisen lisäpöytäkirjan espanjankielisen toisinnon oikaisupöytäkirja on julkaistu virallisessa lehdessä EUVL L 255, 23.9.2008, s. 34.